b'\n_START_ARTICLE_\nJilano apskritis\n_START_SECTION_\nGeografija\n_START_PARAGRAPH_\nApie 10\xc2\xa0km nuo apskrities krant\xc5\xb3, Ramiajame vandenyne, i\xc5\xa1sid\xc4\x97s\xc4\x8diusi Gui\xc5\xa1an Dao sala, kuri yra negyvenama ir paskelbta gamtiniu rezervatu. Retai apgyvendintuose vakariniame ir pietiniame Jilano apskrities regionuose driekiasi Vidurio Taivano kalnag\xc5\xabbris. Auk\xc5\xa1\xc4\x8diausia vir\xc5\xa1ukaln\xc4\x97 apskrityje yra Nanhubei\xc5\xa1anas (\xe5\x8d\x97\xe6\xb9\x96 \xe5\x8c\x97\xe5\xb1\xb1; 3535 m), esantis pasienyje su Taid\xc5\xbeongo miestu. Pietuose \xc5\xa1i kaln\xc5\xb3 grandin\xc4\x97 smenga \xc4\xaf Filipin\xc5\xb3 j\xc5\xabr\xc4\x85. \xc5\xa0iaur\xc4\x97s vakarin\xc4\x97je dalyje apskrities rib\xc4\x85 formuoja Sue\xc5\xa1ano kalnag\xc5\xabbris (\xe9\x9b\xaa\xe5\xb1\xb1 \xe5\xb1\xb1\xe8\x84\x89).\n_START_SECTION_\nGyventojai\n_START_PARAGRAPH_\nDauguma gyventoj\xc5\xb3 susitelk\xc4\x99 ties Lanjango up\xc4\x97s \xc5\xbeiotimis, prie Ramiojo vandenyno. Apskrities teritorijoje gyvena kavalanai, viena i\xc5\xa1 Taivano aborigen\xc5\xb3 gen\xc4\x8di\xc5\xb3.'